钦定古今图书集成/理学汇编/经籍典/第174卷 > 鲁
## 钦定古今图书集成/理学汇编/经籍典/第174卷 > 鲁

姬姓，侯爵。出自周文王第四子周公旦。旦佐文、武成
王，有大勋劳于天下，成王命为太宰，食邑扶风雍县
东北之周城，号宰周公。留相天子，主自陕以东诸侯。
乃封其长子伯禽于曲阜，地方七百里，分以宝玉大
弓，而俾侯于鲁，以辅周室。伯禽父为鲁公子考公酋。
酋六世孙曰惠公弗皇，惠公生隐公息姑。隐公之元
年，当平王四十有九年，而《春秋》始作。其后二百四十
有二年，是哀公蒋之十四年。“西狩获麟”而下九君。二
百三十三年，而顷公仇为楚考烈王所灭，迁为家人。